Document ID: 31984R3516

*****
ΚΑΝΟΝΙΣΜΟΣ (ΕΟΚ) αριθ. 3516/84 ΤΗΣ ΕΠΙΤΡΟΠΗΣ
της 13ης Δεκεμβρίου 1984
για την κατάταξη προϊόντων στη διάκριση 08.12 Γ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,
Εκτιμώντας:
ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να ληφθούν μέτρα σχετικά με την κατάταξη των πυρήνων αποξηραμένων δαμασκήνων, που είναι έτοιμα για κατανάλωση, με ποσοστό υγρασίας που δεν υπερβαίνει το 35 % και στα οποία έχει προστεθεί σορβικό οξύ·
ότι η κλάση 08.12 του Κοινού Δασμολογίου, που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3400/84 (4), αναφέρεται στους αποξηραμένους καρπούς και οπώρας ετέρους των εις τας κλάσεις 08.01 μέχρι και 08.05 περιλαμβανομένων·
ότι το εν λόγω προϊόν παρουσιάζει τα χαρακτηριστικά εμπορευμάτων που υπάγονται στην κλάση 08.12 και, κατά συνέπεια, πρέπει να καταταγεί στην κλάση αυτή· ότι στο εσωτερικό της κλάσης αυτής πρέπει να επιλεγεί η διάκριση 08.12 Γ·
ότι τα μέτρα πο προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα άνευ πυρήνων αποξηραμένα δαμάσκηνα, που είναι έτοιμα για κατανάλωση, με ποσοστό υγρασίας που δεν υπερβαίνει το 35 % και στα οποία έχει προστεθεί σορβικό οξύ, πρέπει να κατατάσσονται στην ακόλουθη διάκριση του Κοινού Δασμολογίου:
08.12 Καρποί και οπώραι αποξηραμένοι (έτεροι των εις τα κλάσεις 08.01 μέχρι και 08.05 περιλαμβανομένων):
Γ. Δαμάσκηνα.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1984.

Labels: 3
17